KLINIQ โชว์งบ 9 เดือนออลไทม์ไฮ 145 ลบ. จับตารายได้-กำไรปีนี้แกร่ง
KLINIQ เปิดงบงวด 9 เดือนปี 65 ออลไทม์ไฮ 145 ลบ. อานิสงส์เปิดเมืองดันรายได้พุ่งกระฉูด จับตารายได้-กำไรปีนี้แกร่ง สอดคล้องเมกะเทรนด์
KLINIQ เปิดงบงวด 9 เดือนปี 65 ออลไทม์ไฮ 145 ลบ. อานิสงส์เปิดเมืองดันรายได้พุ่งกระฉูด จับตารายได้-กำไรปีนี้แกร่ง สอดคล้องเมกะเทรนด์
15 พ.ย. 2565

นายแพทย์อภิรุจ ทองวัฒน์ ประธานเจ้าหน้าที่บริหาร บริษัท เดอะคลีนิกค์ คลินิกเวชกรรม จำกัด (มหาชน) หรือ KLINIQ เปิดเผยว่า ผลการดำเนินงานของบริษัทฯ ในไตรมาส 3/65 มีกำไรสุทธิ 44.53 ล้านบาท เพิ่มขึ้น 201.48% เทียบงวดเดียวกันของปีก่อนมีกำไรสุทธิ 14.77 ล้านบาท ขณะที่ในงวด 9 เดือนแรกของปี 2565 มีกำไรสุทธิ 144.75 ล้านบาท เพิ่มขึ้น 93.64%
ทั้งนี้เป็นผลมามาจากรายได้จากการขายและให้บริการ 432.41 ล้านบาท เพิ่มขึ้น 172.8% จากงวดเดียวกันของปีก่อนมีรายได้จากการขายและให้บริการ 158.51 ล้านบาท เนื่องมาจากการฟื้นตัวทางเศรษฐกิจภายหลังการแพร่ระบาดของโควิด-19 และจากการสิ้นสุดคำสั่งปิดเมืองของทางภาครัฐในช่วงการแพร่ระบาดของโควิด-19
โดยรายได้จากการขายคอร์สบริการที่เพิ่มสูงขึ้นใงวดนี้มาจากกลุ่ม Energy Based Devices (เลเซอร์) และกลุ่มยาฉีด (Filler, Botox) เป็นต้น รวมถึงรายได้จากศูนย์ศัลยกรรมที่เพิ่มขึ้นจากการเปิดในปี 65
“กำไรในงวด 9 เดือนแรกของปีนี้ ถือว่าสร้างสถิติสูงสุดเป็นประวัติการณ์ สูงกว่ากำไรรวมทั้งปี 2564 และนับตั้งแต่จัดตั้งบริษัทฯ ถือเป็นการตอกย้ำให้เห็นถึงแนวโน้มธุรกิจที่พร้อมเติบโตอย่างก้าวกระโดด สอดคล้องเมกะเทรนด์ ที่ผู้บริโภคทั้งในและต่างประเทศ ให้ความสำคัญกับเรื่องของสุขภาพและความงาม และจากแผนการขยายสาขาเพิ่ม จะเป็นแรงหนุนสำคัญให้รายได้และกำไร สร้างสถิติสูงสุดใหม่ต่อเนื่อง สร้างผลตอบแทนที่ดีให้กับผู้ถือหุ้น” นายแพทย์อภิรุจ กล่าว